पाएं अपने शहर की ताज़ा ख़बरें और फ्री ई-पेपरडाउनलोड करें
समालखा में करीब 33 करोड़ रुपए की लागत से बने 100 बेड के सरकारी अस्पताल में 2019 में ऑक्सीजन टैंक लगाया गया था। करीब सवा साल बाद भी इसे शुरू नहीं किया गया है। जबकि कोरोना महामारी में ऑक्सीजन बेड न मिलने से लोगों की हर रोज मौतें हो रही हैं। अस्पताल में 50 कोरोना मरीजों के लिए बेड बना रखे हैं, इनमें 30 ऑक्सीजन बेड हैं।
ऑक्सीजन टैंक के बंद होने के चलते मरीजों को पानीपत रैफर की जा रहा है। समालखा के सभी बेड खली पड़े हुए हैं। लगभग 8 करोड़ 13 लाख रुपए की लागत से बना 6000 लीटर का ऑक्सीजन टैंक सफेद हाथी की तरह खड़ा है। टैंक लगने के करीब सवा साल बाद भी स्वास्थ्य विभाग को हैंडओवर नहीं किया गया।
एसएमओ संजय आंतिल ने बताया कि अस्पताल में ऑक्सीजन टैंक अभी हैंडओवर नहीं किया है। हैंडओवर करने के लिए संबंधित विभाग को पत्र भी लिखा हुआ है। अभी तक कोई जवाब नहीं आया है। एसएमओ ने बताया कि अस्पताल में डॉक्टरों और स्टाफ की भी कमी है। स्टाफ और डॉक्टरों के लिए उच्च अधिकारी को पत्र लिखकर स्टाफ की मांग की है। फिलहाल अभी कोरोना पॉजिटिव मरीजों को पानीपत ही रैफर किया जा रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn